CELEX: E2015J0005
Language: sl
Date: 2015-12-16 00:00:00
Title: Sodba Sodišča z dne 16. decembra 2015 v zadevi E-5/15 – Matja Kumba T M’bye in drugi proti Stiftelsen Fossumkollektivet (Direktiva 2003/88/ES – Delovni čas – Varnost in varovanje zdravja delavcev – Organizacija delovnega časa – Čas počitka – Najdaljši tedenski delovni čas – Odstopanja od minimalnega časa počitka – Soglasje delavca – Škodovanje)

5.1.2017   
            
            
               SL
            
            
               Uradni list Evropske unije
            
            
               C 2/3
            
         SODBA SODIŠČA
   z dne 16. decembra 2015
   v zadevi E-5/15
   Matja Kumba T M’bye in drugi proti Stiftelsen Fossumkollektivet
   (Direktiva 2003/88/ES – Delovni čas – Varnost in varovanje zdravja delavcev – Organizacija delovnega časa – Čas počitka – Najdaljši tedenski delovni čas – Odstopanja od minimalnega časa počitka – Soglasje delavca – Škodovanje)
   (2017/C 2/03)
   V zadevi E-5/15, Matja Kumba T M’bye in drugi proti Stiftelsen Fossumkollektivet – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo pritožbeno sodišče Eidsivating (Eidsivating lagmannsrett) v zvezi z razlago člena 6 ter člena 22(1)(a) in (b) Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije dela – je Sodišče Efte v sestavi: predsednik Carl Baudenbacher ter sodnika Per Christiansen in Páll Hreinsson (sodnik poročevalec) 16. decembra 2015 izdalo sodbo, katere izrek se glasi:
   
               1.
            
            
               Delovni čas, ki znaša povprečno 84 ur na teden v oskrbovanih stanovanjih za mlade, je skladen s členom 6 Direktive 2003/88/ES v okoliščinah, ki jih ureja člen 22(1)(a), če je delavec izrecno, svobodno in posamično soglašal z opravljanjem takega dela in so splošna načela varnosti in varovanja zdravja delavca spoštovana. To pomeni, da mora nacionalni zakonodajalec v primerih, v katerih država EGP uporabi možnost iz člena 22(1) Direktive, ustrezno upoštevati dobro fizično in psihično počutje delavcev. Vendar je taka ureditev delovnega časa skladna s členoma 3 in 5 Direktive le, če so izpolnjeni pogoji za uporabo odstopanja iz člena 17(2) v povezavi s členom 17(3)(c)(i).
            
         
               2.
            
            
               Določba nacionalnega prava, v skladu s katero soglasja delavca, da v oskrbovanih stanovanjih za mlade dela več kot 60 ur na teden, ni mogoče preklicati, je skladna s členoma 6 in 22 Direktive, pod pogojem, da so spoštovana splošna načela varnosti in varovanja zdravja delavcev.
            
         
               3.
            
            
               Obvestila o odpovedi zaposlitve in ponudbe za ponovno zaposlitev pod novimi pogoji kot odgovor na delavčevo zavrnitev soglasja k ureditvi delovnega časa, ki znaša več kot 48 ur v sedemdnevnem obdobju, ni mogoče šteti za škodovanje v smislu člena 22(1)(b) Direktive, če je zaposlitev odpovedana iz razlogov, ki so popolnoma neodvisni od delavčeve zavrnitve soglasja k opravljanju takega dodatnega dela.